**KLIINISEN ERIKOISALAJAKSON LOPPUKESKUSTELUN RUNKO**

**(yleislääketieteen erikoislääkärikoulutus)**

Palautekeskustelu käydään erikoisalan ohjaavan lääkärin/KOVA-lääkärin ja koulutusta suorittavan lääkärin kesken. VSSHP Perusterveydenhuollon yksikkö/Turun yliopiston yleislääketieteen oppiala voivat hyödyntää palautekeskustelun tuloksia kehittäessään koulutusjaksojaan ja ohjaustoimintaa.

**Kliininen työskentely**

1.1 Miten toteutettiin perehdytys yksikön toimintaan? Saitko riittävän perehdytyksen?

1.2 Mitä tehtäviä kuului työnkuvaasi?

1.3 Oliko työsi monipuolista erikoistuvan lääkärin työtä? Huomioitiinko reunajaksosi tarpeita työnkuvassa?

1.4 Mitä konsultaatiomahdollisuuksia oli käytettävissä? Saitko riittävästi konsultaatiotukea?

1.5 Miten työyhteisö tuki oppimistasi?

1.6 Millaisia mahdollisuuksia Sinulla oli vaikuttaa työjärjestelyihin?

**Ohjaus**

2.1 Oliko Sinulle nimetty ohjaava lääkäri (alan erikoislääkäri)?

2.2 Miten ohjaus suunniteltiin ja toteutettiin? Oliko ohjaus riittävän suunnitelmallista?

2.3 Kuuluiko ohjaukseen yleislääkärin työn kannalta keskeisten teemojen käsittelyä? Mitä teemoja käsiteltiin?

2.4 Olivatko ohjauksen lähtökohtana oppimistarpeesi? Mitä oppimistarpeita Sinulla oli tällä työjaksolla?

2.5 Analysoitiinko kokemuksiasi työssä? Miten palautteen anto toteutui ja saitko riittävästi palautetta?

2.6 Oletko tyytyväinen saamaasi ohjaukseen? Mikä oli hyvää? Mitä kehitettävää?

**Toimipaikkakoulutus ja teoreettinen kurssimuotoinen koulutus**

3.1 Miten toimipaikkakoulutus toteutui erikoisalalla (suunnitelmallisuus, säännöllisyys, laatu, määrä)?

3.2 Osallistuitko lääkärien kokouksiin/koulutuksiin?

3.3 Osallistuitko moniammatillisiin kokouksiin/koulutuksiin?

3.4 Oliko mahdollisuus osallistua työpaikan ulkopuoliseen koulutukseen? Oliko koulutukseen osallistuminen mahdollista työajalla?

**Tiedonhaku**

4.1 Oliko käytössäsi työpaikan sähköposti sekä yhteydet verkossa oleviin tietokantoihin ja kirjastoihin?

4.2 Ehditkö tutustua työkirjallisuuteen työaikana?

**Lopuksi**

5.1 Mikä oli hyvää tässä erikoisalajaksossa?

5.2 Mitä mielestäsi pitäisi kehittää?

5.3 Toitko erikoisalalle jotain uutta; tietoa, osaamista, asennetta tms.?

5.4 Tuotko terveyskeskukseen erikoisalajaksoltasi jotain uutta; tietoa, osaamista, asennetta tms.?